
Parlamentul  României

Camera  Deputaţilor
Comisia pentru Sănătate şi Familie      Nr. 28/ 216 / 27 septembrie 2012 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative privind exercitarea profesiei de logoped ( Plx 228/2012), trimisă Comisiei pentru sănătate şi familie spre dezbatere,  în fond, cu adresa nr. Pl-x 228 din 29 mai 2012.
În raport cu obiectul şi conţinutul reglementării, propunerea legislativă face parte din categoria legilor organice.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr. 28/ 216 / 27 septembrie 2012 
R A P O R T  

asupra propunerii legislative privind exercitarea profesiei de logoped 
( Plx 228/2012)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, cu  propunerea legislativă privind exercitarea profesiei de logoped , trimisă cu adresa nr. Pl-x 228 din 29 mai 2012.
Senatul, în calitate de primă Cameră sesizată, a respins propunerea legislativă în şedinţa din 21 mai 2012.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

  La întocmirea prezentului raport Comisia a avut în vedere :
· avizul favorabil al Consiliului Legislativ (nr.3 din 03.01.2012) cu observaţii şi propuneri;
· avizul negativ al Comisiei juridice, de disciplină şi imunităţi ( nr.Plx 228 din 18.06.2012);
· avizul favorabil al Comisiei pentru egalitatea de şanse pentru femei şi bărbaţi ( nr.37/218 din 25.06.2012);
· avizul negativ al Comisiei pentru  muncă şi protecţie socială ( nr.27/171 din 14.06.2012);
· punctul de vedere negativ al Ministerului Sănătăţii (nr.47603/25.09.2012 ) .
Propunerea legislativă are ca obiect de reglementare stabilirea cadrului juridic general în vederea exercitării profesiei de logoped, precum şi organizarea şi funcţionarea Asociaţiei Logopezilor din România.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 25 septembrie 2012. La lucrările comisiei au fost prezenţi 14 deputaţi din totalul de 17 membri.
   La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii.
În urma dezbaterilor, Comisia pentru sănătate şi familie a  hotărât, cu unanimitate de voturi, respingerea propunerii legislative privind exercitarea profesiei de logoped ( Plx 228/2012) din următoarele considerente:
· exercitarea în mod independent a profesiunii de logoped se încadrează în categoria serviciilor conexe actului medical care pot fi furnizate de persoane autorizate de Ministerul Sănătăţii, potrivit dispoziţiilor art.l alin.(2) din Ordonanţa de urgenţă a Guvernului nr.83/2000 privind organizarea şi funcţionarea cabinetelor de liberă practică pentru servicii publice conexe actului medical, aprobată cu modificări şi completări prin Legea nr.598/2001;
· având în vedere că prin propunerea legislativă se prevede că profesia de logoped ar urma să fie exercitată numai de către logopezi membri ai Asociaţiei Logopezilor din România, iar accesul la profesie să fie controlat, se încalcă prevederile art.41 alin.(l) din Constituţia României, republicată, potrivit căruia dreptul la muncă nu poate fi îngrădit; alegerea profesiei, a meseriei sau a ocupaţiei, precum şi a locului de muncă este liberă;

· în urma analizei prevederilor propunerii se constată că aceasta cuprinde o serie de reglementări referitoare la necesitatea asimilării profesiei de logoped cu profesia de medic;

· iniţiativa legislativă nu respectă normele de tehnică legislativă prevăzute de Legea nr.24/2000 privind normele de tehnică legislativă pentru elaborarea actelor normative, cu modificările şi completările ulterioare.

În raport cu obiectul şi conţinutul său, propunerea legislativă face parte din categoria legilor organice. 
PREŞEDINTE,
Rodica Nassar
Întocmit, 
 Cristina Bologan – Expert 

